ગુજરાત રાજ્યના ગીર સોમનાથ જીલ્લાના ઉના તાલુકાથી આશરે 20 કિમી ના અંતરે આવેલા મોટા સમઢીયાળા ગામની સીમમાં નિર્દોષ દલિત યુવાનો તા. ૧૧/૦૭/૨૦૧૬ ના રોજ જયારે મૃત ગાયનું ચામડું ઉતારતા હતા ત્યારે જીવતી ગાય કાપો છો એમ કહીને ગૌરક્ષાની આડમાં ગુંડાગર્દી કરીને પોતાનો ધંધો ચલાવતા લોકોએ તાલીબાની સ્ટાઈલમાં નિર્દોષ દલિતો ઉપર ક્રૂર અને પાશવી અત્યાચાર કરી સખત માર મારેલ. હાલમાં જયારે આ બનાવે આખા ગુજરાતમાં ચકચાર મચાવી છે અને ચર્ચાનો મુદ્દો બન્યો છે ત્યારે સમગ્ર ઘટનાને બારીકાઈથી જાણવી ખુબ જ જરૂરી બની જાય છે.